भारतीय दूतावासले मनायो ७५ औं गणतन्त्र दिवस
काठमाडौंस्थित भारतीय राजदूतावासमा शुक्रबार भारतको ७५ औं गणतन्त्र दिवस मनाइएको छ । नेपालका लागि भारतीय राजदूत नवीन श्रीवास्तवले भारतको झन्डोत्तोलन गरेर दिवसको अवसरमा आयोजित कार्यक्रमको शुभारम्भ गरेका हुन् ।
काठमाडौँ — काठमाडौंस्थित भारतीय राजदूतावासमा शुक्रबार भारतको ७५ औं गणतन्त्र दिवस मनाइएको छ । नेपालका लागि भारतीय राजदूत नवीन श्रीवास्तवले भारतको झन्डोत्तोलन गरेर दिवसको अवसरमा आयोजित कार्यक्रमको शुभारम्भ गरेका हुन् ।सो अवसरमा राजदूत श्रीवास्तवले नेपालमा रहेका भारतीय डायस्पोराका सदस्यहरुलाई पनि शुभकामना व्यक्त गरे ।कार्यक्रममा भारतकी राष्ट्रपति द्रौपदी मुर्मूले राष्ट्रका नाममा गरेकी सम्बोधन भिडियोमार्फत प्रस्तुत गरिएको थियो । राष्ट्रपतिले आफ्नो सन्देशमा गत स्वतन्त्रता दिवसयता विभिन्न क्षेत्रमा भारतले हासिल गरेको उपलब्धि विशेषगरी भारतको अध्यक्षतामा सफलतापूर्वक सम्पन्न जी–२० शिखर सम्मेलन र चन्द्रयान–३ मिसनबारे चर्चा गरेकी थिइन् । राजदूत श्रीवास्तवले विभिन्न संस्थाहरुलाई पुस्तक उपहारस्वरुप प्रदान गरे । दूतावासले भारतको ७५औं गणतन्त्र दिवसको अवसरमा ३० वटा संस्थालाई १९ लाख रुपैयाँ बराबरको पुस्तक उपहारस्वरुप वितरण गरे । 